EkBass/fiwiki-20250220-pages-articles huggingface dataset:
Šintolainen pyhäkkö

thumb| Yasukunin honden Tokiossa. Šintolainen pyhäkkö on japanilainen rakennus, jossa palvotaan yhtä tai useampaa šintolaista kamia. Pyhät esineet, jotka kuvastavat kamia, pidetään pyhätön sisimmässä osassa jossa niitä ei näe. Pyhäkössä käydään osoittamassa kamille kunnioitusta tai rukoilemassa hyvää onnea. Pyhäkön portti torii merkitsee rajaa maallisen ja pyhän alueen välillä. Pyhäkön sisin on maja nimeltä honden tai shinden. Niitä on erityyppisiä Japanin eri alueilla. Pyhäkön alueella on muitakin rakennuksia, mutta niitä ei ole järjestetty minkään yleisen mallin mukaan. Näihin kuuluvat haiden, jossa järjetetään seremonioita ja joissa voi käydä muutenkin rukoilemassa, ja uhrihalli eli heiden. Jokaisessa japanilaisessa kylässä on šintopyhäkkö, josta kyläläiset itse huolehtivat. Pyhäköstä ja sen jumalasta huolehtii kyläyhteisö eli seurakunta, ujiko tai miyaza. Tällainen pienen pyhäkön jumala kuuluu vain paikallisyhteisölleen, ja pyhäkön suojelukseen kuuluva alue on tarkasti tiedossa. Jotkin suurten kaupunkien suuret pyhäköt katsotaan kuitenkin kuuluvaksi koko Japanille. Pyhäkköšintolaisuuden organisaatiot ovat vuoden 1945 jälkeen olleet kokonaan kylien valvonnan alaisia: sitä ennen ne olivat vielä valtion laitoksia. Pyhäkköšintolaisuuden keskusjärjestö Jinja Honcho perustettiin 1946, ja siihen kuuluvat useimmat pyhäköt, yhteensä noin 80 000\. Myös alueellisia pyhäkköjen yhteenliittymiä on olemassa.Vesterinen 2012, s. 72–74. Šintolaispyhäköt on yleensä pystytetty puilla ja pensailla reunustettuihin lehtoihin vuorten tai mäkien rinteille. Niissä on oveton portti torii, joka erottaa kamin asunnon profaanista maailmasta. Toriin muodostavat kaksi pystypaalua ja kaksi poikkipaalua. Vuodesta 1884 toriita ovat käyttäneet vain valtion šintolaispyhäköt sekä kaksi lahkoa. Šintolaispyhäköihin johtavat pitkät ja lyhdyin koristellut kujat. Pyhäkköjä vartioivat riisinolkiköydet (shimenawa), jotka pitävät pahat voimat ja epäpuhtaat asiat loitolla.Vesterinen 2012, s. 156–157. Pyhäkkö on puinen ja rakennettu pylväiden varaan. Se on pelkistetty ja muistuttaa asuintaloa. Uudet pyhäköt maalataan nykyisin punaisiksi. Pyhäkössä on kaksi osaa: sisempi, jossa jumalan ajatellaan oleskelevan, sekä rukoushuone, jossa suoritetaan riitit ja uhraamiset. Varhaisimmat pyhäköt rakennettiin luultavasti 500-luvulla. Pyhäköt on tapana koota uudelleen joka kahdeskymmenes vuosi, jotta ne säilyttäisivät puhtautensa ja kulumattoman muotonsa. Nykyisin šintolaispyhäkköjä on Japanissa noin 100 000.Vesterinen 2012, s. 165–168. ==Joitain šintolaisia pyhäkköjä== * Ise Daijingū * Dazaifu Tenman-gū * Itsukushima-jinja * Izumo-taisha * Kamigamo-jinja * Ōsaka Tenman-gū * Shimogamo-jinja * Sumiyoshi-taisha * Ujigami-jinja * Yasukuni-jinja == Lähteet == * ===Viitteet=== == Aiheesta muualla == *
Privacy International

Privacy International (nimi kirjaimelisesti suomennettuna 'Yksityisyys Kansainvälinen', lyhenne 'PI') on Isossa-Britanniassa perustettu hyväntekeväisyysjärjestö. PI on toiminut yli 50 maassa ja sen päämaja on Lontoossa. Sen avainhenkilöt ovat Gus Hosein (nykyinen johtaja) ja Simon Davies. Vuonna 1990 40 eri maan asiantuntijoita ja ihmisoikeusjärjestöä otti askeleita muodostaakseen yksityisyyttä turvaavan kansainvälien järjestön. Nämä kokoontumiset tehtiin Privacy International-nimen alla. Toiminta on tehostunut viime vuosina. ==Toiminta== Privacy International on mm. julkaissut maailman yksityisyysluokituksen. ==Katso myös== *Joukkovalvonta ==Lähteet== * privacyinternational.org * privacyinternational.org/people * Colin J. Bennett (1992). Regulating privacy: data protection & public policy in Europe and the United States. Cornell University Press. sivu 248. * privacyinternational.org/blog?cmd[347]=x-347-145834 * privacyinternational.org/people/simon-davies * content.time.com/time/magazine/article/0,9171,973251,00.html ==Aiheesta muualla== * Järjestön kotisivu Luokka:Ihmisoikeusjärjestöt Luokka:Kansainväliset järjestöt Luokka:Yksityisyys
Ontananga

Ontananga oli vuodesta 1900 lähtien Suomen Lähetysseuran lähetysasemana Ambomaalla Ondongan kuningaskunnassa, nykyisessä Namibiassa. Siellä kastettiin ensimmäinen Ondongan kuningas vuonna 1912. == Ontanangan perustaminen== Ontananga perustaminen liittyi vuonna tapahtuneeseen lähetysjohtaja Jooseppi Mustakallion tarkastusmatkaan Ambomaalla. Ondongaan oli toivottu uutta lähetysasemaa jo pidemmän aikaa, ja Mustakallion vierailun aikana tehtiin päätös perustaa asema Ontanangaan, n. 5,5 km kaakkoon Olukondasta, lähelle entistä Ondjumban (1872–76) lähetysasemaa. Ondongan kuninkaan Kambonde Mpingananpojan vanhemmat Mpingana ja Namupala asuivat Ontanangan välittömässä läheisyydessä, ja he toivottivat suomalaiset tervetulleiksi ja osoittivat paikan, mihin lähetysasema voitaisiin rakentaa. Rakentajaksi ryhtyi Juho Wehanen syyskuussa 1900. Vaikka Mpingana oli piintynyt pakana, hän “lähetti liudan lapsia tiiliä kantamaan”. Joulukuussa samana vuonna Wehanen pääsi asettumaan pysyvästi Ontanangaan ja toimitti siellä ensimmäiset kasteet.Peltola 1958, s. 46–47, 53, 57, 131, 138–139. Mpingana ja Namupala olivat pakanoita ja vastustivat kristinuskoa, vaikka ulkonaisesti esiintyivätkin lähetyssaarnaajien ystävinä. Erityisesti kuninkaan isä Mpingana oli aiheuttanut paljon ikävyyksiä suomalaisille. Kun kuninkaan äiti Namupala kuoli syyskuussa 1904, loppui Mpinganan mahti siihen, sillä valta periytyy ambolaisten yhteiskunnassa äitien kautta, ja Mpinganan vaikutusvalta oli pohjautunut siihen, että hän oli ollut miehenä naisella, jonka kautta valta periytyi.Peltola 1958, s. 138–139. ==Kuninkaan kaste== Kambonde Mpingananpojan (1884–1909) jälkeen hallitsijaksi tuli Kambonde Angulanpojan (1909–1912). Hän ei ollut laillinen vallanperijä, mutta sai vallan, koska vallanperijä oli maanpaossa. Angulanpoika onnistui palauttamaan järjestyksen valtakuntaansa, mistä oli suomalaisillekin hyötyä. Kambonde Angulanpoika ilmoittautui vuonna kesäkuussa 1912 kasteoppilaaksi, mutta syyskuussa hän sairastui vakavasti. Hän pyysi päästä Ontanangaan Wehasten hoidettavaksi, ja siellä pyysi useaan kertaan saada tulla kastetuksi. Kun Wehanen sitten hänet kastoi, hän eli sen jälkeen enää muutaman tunnin. Näin ensimmäinen Ondongan kuningas oli kääntynyt kristityksi.Peltola 1958, s. 141–143. ==Kirjapaino Ontanangassa== Lähetyssaarnaajien kirjapaino toimi jonkin aikaa Ontanangassa vuodesta 1920 alkaen, kun Oniipaan oli perustettu seminaariin pappien valmennuskurssi, eikä kirjapainolle ollut siellä tilaa.Peltola 1958, s. 194–195. ==Lähteet== * ===Viitteet=== Luokka:Suomen Lähetysseuran lähetysasemat Ondongassa
Tokion Disney Resort

Tokion Disney Resort () on lomakeskus Japanissa Tokion itäpuolella. Siellä on hotelleita, ostoskeskus, ravintoloita ja kaksi huvipuistoa: Tokion Disneyland ja Tokion DisneySea. Alueen ympäri kulkee yksiraiteinen rautatie. Keskus sijaitsee Urayasun kaupungissa Chiban prefektuurissa lähellä Tokiota. Se on rakennettu mereltä vallatulle maa-alueelle. Alueen suunnittelu alkoi jo 1974. Tokyo Disneyland avattiin 1983. Nimike Tokyo Disney Resort julkisettiin 1998 ja vuonna 2000 avattiin useita hotelleja. Tokion DisneySea-puisto avattiin 2001, ja samana vuonna yksiraiteinen juna aloitti liikenteen. [ { "type": "ExternalData", "service": "geomask", "ids": "Q605492", "properties": {"fill":"#ffffff", "fill-opacity": 0.8, "stroke": "#ff0000", "stroke-width": 1} }, { "type": "ExternalData", "service": "geoshape", "ids": "Q843997", "properties": {"fill":"#ff0000", "fill-opacity": 0.6, "stroke": "#0000ff", "stroke-width": 0, "title": "Tokion Disneyland"} }, { "type": "ExternalData", "service": "geoshape", "ids": "Q1202341", "properties": {"fill":"#0000ff", "fill-opacity": 0.6, "stroke": "#0000ff", "stroke-width": 0, "title": "Tokion DisneySea"} } ] == Lähteet == == Aiheesta muualla == Luokka:Walt Disney Parks and Resorts Luokka:Japanin huvipuistot
Abdou Talat

Abdou ”Dalla” Talat (s. 25. toukokuuta 1961 Kairo) on suomalais-egyptiläinen jalkapallovalmentaja. Kaudella 2004 Talat toimi FC Hongan päävalmentajana, ja hänet valittiin Ykkösen parhaaksi valmentajaksi. Talat siirtyi Helsingin Jalkapalloklubiin vuonna 2005, jossa hän toimi Keith Armstrong kakkosvalmentajana ja reservijoukkue Klubi 04:n päävalmentajana. Kaudella 2005 HJK voitti SM-hopeaa ja Klubi 04 nousi Talatin johdolla Ykköseen. Myös kaudella 2006 HJK sijoittui toiseksi. Talat valmensi HJK:ssa vuoteen 2007 asti, minkä jälkeen hänet valittiin Ykkösessä pelaavan Atlantiksen päävalmentajaksi. Talat erosi elokuussa 2008 heikosti menneen kauden vuoksi. Atlantiksen jälkeen hän palasi HJK:iin, jossa hän toimi ensin B-juniorien päävalmentajana ja vuosina 2011–2014 Klubi 04:n päävalmentajana. Vuonna 2015 Talat siirtyi Käpylän Pallon päävalmentajaksi, jona hän toimi vuoteen 2018 asti. == Lähteet == Luokka:Suomalaiset jalkapallovalmentajat Luokka:Egyptiläiset jalkapallovalmentajat Luokka:Vuonna 1961 syntyneet Luokka:Elävät henkilöt
Regatta

Regatta on veneiden nopeuskilpailu, yleensä purje- tai soutuveneiden välinen. Se voi koostua yhdestä tai useammasta lähdöstä, jotka purjehditaan rajatun ajan sisällä. Regataksi voidaan kutsua myös kilpailusarjan päätösjuhlallisuuksia. Suomen suurimpiin regatoihin kuuluvat * SLAM Suursaari Race, Espoo * Helsinki–Tallinna Race, Helsinki * Helsingin Regatta, Helsinki * Hangon Regatta, Hanko Britanniassa on järjestetty soutamisen ammattilaissarjassa regatoita jo 1700-luvulla. Purjehduksessa vanhin on Cowesin regatta, jota on järjestetty vuodesta 1826. Se kestää viikon, ja siihen osallistuu nykyisin noin tuhat venekuntaa. Se purjehditaan Wightsaaren lähivesillä Englannin etelärannikolla. Viikko päättyy upeaan ilotulitukseen ja kerää satatuhatta katsojaa vuosittain. == Lähteet == == Aiheesta muualla == Luokka:Purjehduskilpailut *
Hukka ja Mama

Hukka ja Mama oli vuonna 2010 perustettu, alun perin Vääksystä kotoisin oleva ja sittemmin helsinkiläistynyt, popduo, jonka muodostivat laulaja Martina Myllylä ja laulaja-kitaristi Lasse Hukka. Yhtye oli mukana vuoden 2014 Uuden Musiikin Kilpailussa kappaleellaan ”Selja”. Tammikuussa 2014 duo solmi levytyssopimuksen Fried Music -levy-yhtiön kanssa. Yhtye ilmoitti hajoamisestaan Facebookissa 8. syyskuuta 2016 ja Hukan jatkavan musiikin tekemistä yksin. Hukka ja Mama esiintyi viimeisen kerran Lahden Torvessa 24. syyskuuta 2016. == Jäsenet == * Martina Myllylä – laulu * Lasse Hukka – kitara, laulu === Keikkamuusikot === * Jaakko Suni – rummut * Simo Saukkola – basso * Jami Auvinen – kitara == Diskografia == === Albumit === Nimi Julkaisutiedot Lista Myynti Albumilista Hukka ja Mama *Julkaistu: 1. huhtikuuta 2016 *Formaatti: CD / LP / digitaalinen lataus *Levy-yhtiö: Fried Music – – === Singlet === Vuosi Single Latauslista Singlelista Radiolista Albumi 2014 ”Selja” – – – Hukka ja Mama 2015 ”Ei ole pohjaa” – – – ”Peilipallon alla” – – – 2016 ”Sun pitäs olla mun” – – 54 === Musiikkivideot === * Selja (ohj. Janne Karvinen) * Ei ole pohjaa (ohj. Jenni Salonen) == Lähteet == == Aiheesta muualla == * Yhtyeen virallinen Facebook-sivusto * Yhtyeen esittely Ylen UMK-sivustolla Luokka:Suomalaiset duot Luokka:Suomalaiset popyhtyeet
Ikkō-ikki

pienoiskuva|Tokugawa Ieyasu kukistaa ikkō-ikkeja Azukizakan taistelussa 1564. Ikkō-ikki () oli maanviljelijöiden, buddhalaisten munkkien, šintolaisten pappien ja aatelisten muodostama ryhmittymä, joka nousi vastustamaan samuraiden valtaa 1400- ja 1500-luvun Japanissa. Ikkō-ikkin tausta on 1400-luvulla, jolloin pieni Jōdo Shinshū -buddhalaisuutta seurannut ryhmä yhdistyi. He uskoivat, että vain täysi omistautuminen Amitabhalle voisi tuoda pelastuksen. Heidän vaikutusvaltansa oli suurimmillaan vuodesta 1488 lähtien, jolloin he saivat haltuunsa koko Kagan provinssin. Ikkō-ikki laajeni 50 vuoden ajan, kun siihen liittyi monia maanviljelijöitä, jotka jakoivat ryhmän ajatukset. Ikkō-ikki käynnisti 1563 laajan hyökkäyksen heiltä verotusta vaatinutta Tokugawa Ieyasua vastaan. Ieyasulla meni kuusi kuukautta hyökkäyksen pysäyttämiseen. Ikkō-ikki jatkoi taistelua myös Oda Nobunagaa vastaan, joka pyrki yhdistämään Japanin. Taisteltuaan 11 vuotta ryhmittymää vastaan Nobunaga hyökkäsi suoraan heidän nagashima-nimellä tunnettuihin temppelilinnoituksiin. Lopullisesti Nobunaga kukisti ikkō-ikkin 1580, jolloin hän tuhosi Osakan lähellä sijainneen Ishiyama Hongan-jin temppelilinnoituksen. == Lähteet == Luokka:Buddhalaisuus Japanissa Luokka:Japanin historia
Cosmo Tower

Cosmo Tower (コスモタワー Kosumo Tawā) on pilvenpiirtäjä Japanissa Osakan kaupungissa. Siinä on kolme kerrosta maan alla ja kaikkiaan 55 maanpinnan yläpuolella. Sen korkeus on 256 metriä. Rakennus on teräsrunkoinen ja sen julkisivu on lasia. == Lähteet == == Aiheesta muualla == Luokka:Osakan rakennukset ja rakennelmat Luokka:Japanin pilvenpiirtäjät
Päivät kuin unta (elokuva)

Päivät kuin unta on Elias Koskimiehen ohjaama ja käsikirjoittama televisioelokuva vuodelta 2010. Sen ensiesitys oli Yle TV1:ssä 29. maaliskuuta 2010http://yle.fi/ohjelmat/580243 ja uusinta esitettiin 2. huhtikuuta 2010. Elokuva näytettiin uudestaan Yle TV2:ssa 18. joulukuuta 2013. Elokuva palkittiin Tampereen lyhytelokuvajuhlilla vuonna 2011.http://www.image.fi/artikkelit/tahraton-kieli-elias-koskimies ==Juoni== Drag queenit Miss Tampax (Jani Toivola), Marion Monroe (Jarkko Tamminen) ja Moonis Melon (Aku Hirviniemi) kaappaavat homofobisia lausuntoja jakelevan poliitikko Markku Wenningin (Juha Varis) raskaana olevan vaimon Kitty Wenningin (Sanna Stellan). == Rooleissa == ==Lähteet== http://www.imdb.com/title/tt1863358/ http://www.elonet.fi/fi/elokuva/1500052 http://tv1.yle.fi/juttuarkisto/kotimainen-draama/kotikatsomo-paivat-kuin-unta Luokka:Suomalaiset televisioelokuvat Luokka:Suomalaiset lyhytelokuvat Luokka:Vuoden 2010 suomalaiset elokuvat
Šušenskoje

Šušenskoje () on kaupunkityyppinen taajama ja Šušenskojen piirin keskus Krasnojarskin aluepiirin eteläosassa Venäjän Siperiassa, 721 kilometriä Krasnojarskista etelään. Lähistöllä on jäänteitä 1718 Jenisein yläjuoksulle perustetusta venäläisestä linnoituksesta. Kylä itsessään katsotaan venäläiskasakoiden perustamaksi 1728; se pysyi kylänä vuoteen 1960 saakka. Šušenskoje tunnetaan myös V. I. Leninin karkotuspaikkana vuosina 1897-1900, jolloin kylä oli osa Venäjän impeurimin Jeniseiskin kuvernementtiä. Leninin ohella samaan aikaan Šušenskojeen oli karkotettuna myös suomalainen vallankumouksellinen Oskar Engberg. Nykyisin piirin eteläosissa on RusHydron suuri Sajano-Šušenskajan voimalaitos ja Šušenskaja Borin kansallispuisto (Шушенский бор). Taajamassa oli vuoden 2010 väestönlaskennan mukaan 17 513 ja koko Šušenskojen piirissä 33 216 asukasta. ==Lähteet== Luokka:Krasnojarskin aluepiirin kylät ja taajamat
Aksolotlit

Aksolotlit (Ambystomatidae) on pyrstösammakkojen lahkoon kuuluva heimo. Siihen laskettiin alun perin suvut Ambystoma, Dicamptodon ja Rhyacotriton. Kaksi jälkimmäistä kuitenkin erotettiin omiksi heimoikseen, jotka olivat lännenaksolotlit (Dicamtodontidae) ja Rhyacotritonidae. Vuonna 2006 Dicamptodon siirrettiin takaisin aksolotleihin kladististen tutkimusten perusteella. Suurin osa tämän heimon lajeista kuuluu sukuun Ambystoma. == Ulkonäkö ja koko == Heimon lajeilla on yleensä vahva keskiruumis ja jalat sekä lyhyt pää. Silmät ovat pienet. Häntä on litteä. == Levinneisyys ja elinympäristö == Heimon lajeja tavataan suurimmassa osassa Pohjois-Amerikkaa. Aksolotlit oleskelevat enimmäkseen lehtien alla tai kuopissa. == Lisääntyminen == Yksilöt palaavat aina uudestaan lammille ja virroille lisääntymään. == Lähteet == == Aiheesta muualla == * http://www.herppi.net/forum/57-aksolotlit * http://www.jstor.org/discover/10.2307/3892290?uid=2129uid=2&uid;=70&uid;=4&sid;=21103326570403 * Mikko's Phylogeny Archive: Ambystomatidae – mole salamanders Luokka:Salamanterieläimet
Dukezong

Dukezong on tiibetiläinen kaupunki Kiinassa Yunnanin maakunnan Dêqênin prefektuurin Shangri-Lan piirikuntatason kaupungissa. Käytännössä Dukezong on nykyisin Shangri-Lan kaupungin eteläinen kaupunginosa, siihen kiinni kasvanut, 2000-luvulle tultaessa turistinähtävyydeksi muutettu historiallinen kylä. ==Historia== thumb|left|220px|Kuva ennen tulipaloa. Kaupunki on yli 1300 vuotta vanha. Siellä syttyi tammikuussa 2014 kymmenen tuntia kestänyt tulipalo, joka tuhosi lähes koko kaupungin. Tiedossa ei ole loukkaantumisia eikä kuolemantapauksia, mutta kaupungista jouduttiin evakuoimaan yli 2 600 asukasta. Rakennuksia tuhoutui runsaasti ja myös 1600-luvulta peräisin oleva patsas. Silkkitien varrelle rakennetusta suositusta matkailukohteesta tuhoutui tammikuussa 2014 lähes 300 arvokasta puurakennusta, noin viidennes Dukezongin suojellusta rakennuskannasta, toisen lähteen mukaan kaksi kolmasosaa kaupungin rakennuksista vaurioitui. Rakennuksia ryhdyttiin korjaamaan keväällä 2014. Uudelleenrakentamisen ja restaurointityön on suunniteltu valmistuvan vuonna 2016. Korjaushankkeen on arvioitu maksavan lähes 200 miljoonaa dollaria. Suosittu matkailukohde kylästä tuli, kun James Hilton kirjoitti vuonna 1933 romaanin Sininen kuu tarunhohteisesta Shangri-lasta. Lähinnä tiibetiläisten asuttama Zhongdianin piirikunta uudelleennimettiin vuonna 2001 Shangri-La matkailijoiden määrän lisäämiseksi. Kirjassa kuvattu Shangri-la on kuitenkin mielikuvituskaupunki. ==Lähteet== ==Aiheesta muualla== *Turistien suosima ikivanha tiibetiläskylä tuhoutui pahoin tulipalossa, Yle.fi , video Luokka:Yunnan
Bunda

Bunda on kaupunki Tansaniassa. Vuonna 2012 siellä oli 58 390 asukasta.City Population. Tanzania: Cities & Urban Localities. Viitattu 12.1.2014. Bunda kuuluu Maran alueeseen ja on Bundan piirikunnan hallinnollinen keskus. Kaupunki sijaitsee Pohjois-Tansaniassa, Victorianjärven rannan läheisyydessä, Spekenlahden poukamassa. Bunda on myös liikenteellinen solmukohta Sirari–Mbeya-tien (B6) varrella ja B162-tien risteyksessä. == Lähteet == == Aiheesta muualla == Luokka:Tansanian kaupungit
Sydän rakastaa – Kootut levytykset 1976–1980

__NOTOC__ Sydän rakastaa – Kootut levytykset 1976–1980 on Anita Hirvosen kokoelma-albumi, joka julkaistiin 17. tammikuuta 2014. Kokoelma sisältää esittäjän Satsanga- ja JP-Musiikki -yhtiöille tekemiä levytyksiä. == Kappaleet == === CD 1 === # # # # # # # # # # # # # # # # # # # # # # === CD 2 === # # # # # # # # # # # # # # # # # # # # # # (Anita & Eemeli) == Lähteet == == Aiheesta muualla == * Rocket Recordsin albumisivu Luokka:Vuoden 2014 kokoelma- albumit Luokka:Anita Hirvosen albumit Luokka:Rocket Recordsin albumit
Sininen kuu (James Hiltonin kirja)

Sininen kuu (Lost Horizon) on brittiläisen kirjailijan James Hiltonin kirjoittama menestysromaani vuodelta 1933. Se kertoo tarunhohteisesta onnenmaasta Shangri-lasta, jonne Intian poliittisten kuohujen keskeltä paennut joukko päätyy. Kirjan pohjalta on tehty elokuva Sininen kuu (Lost Horizon) (1937), jonka on ohjannut Frank Capra., viitattu 12.1.2014 Zhongdianin piirikunta Kiinassa Tiibetissä nimettiin vuonna 2001 matkailijoiden houkuttelemiseksi kirjan mukaan Shangri-Laksi.Southwest China's Zhongdian County Renamed Shangri-La, People Daily, viitattu 12.1.2014 ==Lähteet== Luokka:Vuoden 1933 kirjat Luokka:Brittiläiset romaanit Luokka:Fantasiakirjat
Chake Chake

Chake Chake on kaupunki Tansaniassa, Pemban saarella. Vuonna 2012 siellä oli 27 700 asukasta.City Population. Tanzania: Cities & Urban Localities. Viitattu 12.1.2014 Pemba kuuluu Etelä-Pemban alueeseen ja on Chake Chaken piirikunnan hallinnollinen keskus. Pemban saaren ainoa lentokenttä sijaitsee noin 7 kilometriä kaakkoon Chake Chakesta, Pujinin kylässä. Lentokentän läheisyydessä sijaitsee myös Mkama Ndumen linnakkeen historialliset rauniot. Chake Chakessa sijaitsee öljytislaamo Pemba Essential Oil Distillery, joka tuottaa muun muassa hajuvesiä sekä muita eteerisiä öljyjä ja esansseja.Distil my beating heart. Pemba's Essential Oil Distillery. Mambo Magazine. Viitattu 12.1.2014 == Lähteet == == Aiheesta muualla == Luokka:Tansanian kaupungit
All Is Love

All Is Love on saksalaisyhtye Sash!:n kappale. Sen julkaisi Tokapi Records singlenä 31. toukokuuta 2010. Kappaleesta on julkaistu myös EP-versio, jonka raidoilla duetoi myös Jessy. Se julkaistiin digitaalisesti ladattavana 30. elokuuta 2013. Kappale pääsi listoille Belgiassa, jossa sen paras saavutus oli listan 16. sija. ==Kappaleet== Digitaalinen lataus # EP # # # # ==Listasijoitukset== Listat (2010) Paras sijoitus Belgia (Ultratip Flanderi) 16 ==Lähteet== Luokka:Vuoden 2010 kappaleet Luokka:Sash!:n kappaleet
Geita

Geita on kaupunki Pohjois-Tansaniassa lähellä Victorianjärveä. Se on Geitan alueen pääkaupunki ja Geitan piirikunnan hallinnollinen keskus. Vuoden 2012 väestönlaskennan mukaan kaupungissa asui 99 795 asukasta. Geitan alue perustettiin vuonna 2012, jota ennen Geitan piirikunta kuului Mwanzan alueeseen. Geita nousi huomattavaan asemaan Saksan Itä-Afrikan kultakaivostoiminnan myötä. Ensimmäiset kultahavainnot nykyisen Geitan kaupungin alueella tehtiin 1800-luvun lopulla, jonka jälkeen kaupunki on rakentunut kaivostoiminnan ympärille. Geitan kultakaivos on Tansanian suurin kullantuottaja.Tanzania Mining History Gold Mining in Tanzania. Viitattu 12.1.2014. Tanzania Country Report 2008. AngloGold Ashanti. Viitattu 12.1.2014. == Lähteet == Luokka:Tansanian kaupungit
Tōru Hashimoto

Tōru Hashimoto (, 29. kesäkuuta 1969 Hatagaya, Japani) on japanilainen poliitikko. Hashimoto syntyi Tokion alueella. Hänen vanhempiensa eron jälkeen, hänen äitinsä kasvatti Tōrun Osakan köyhällä alueella, jossa asui pääasiassa syrjittyjä burakulaisia. Tōru ei tuntenut isäänsä, joka kuului yakuzaan ja joka tappoi itsensä Tōrun ollessa vielä pieni pelivelkojen takia. Taustastaan huolimatta Tōru Hashimoto pääsi opiskelemaan oikeustiedettä arvostettuun tokiolaiseen yksityisyliopistoon, Wasedan yliopistoon. Ennen poliittista uraansa Hashimotosta tuli suosittu televisioesiintyjä, kun hän antoi lainopillisia vihjeitä alueellisella televisiokanavan ohjelmassa. Hashimoto valittiin tammikuussa 2008 Osakan prefektuurin kuvernööriksi. Hän sai 54 prosenttia äänistä, ja hänestä tuli 37-vuotiaana Japanin nuorin kuvernööri. Kuvernöörinä hän alkoi ajaa Osakan prefektuurin yhdistämistä yhdeksi kaupungiksi. Hashimoton mukaan Osakan kaupunginvaltuuston ja prefektuurintoimiston tehtävät menevät toistensa päälle. Hashimoto päätti jättää kuvernöörin virkansa vuonna 2011 pyrkiäkseen Osakan pormestariksi. Hän voittikin selvästi edellisen pormestarin Kunio Hiramatsun marraskuussa 2011 käydyissä vaaleissa. == Lähteet == == Aiheesta muualla == *Hashimoton lakitoimisto Luokka:Japanilaiset poliitikot Luokka:Pormestarit Luokka:Vuonna 1969 syntyneet Luokka:Elävät henkilöt
Umeda Sky Building

Umeda Sky Building () on vuonna 1988 rakennettu 173 metriä korkea pilvenpiirtäjä Kitan alueella Osakassa. Se käsittää kaksi korkeaa tornia ja niitä yhdistävän ”leijuvan puutarhaobservatorion”. Sen suunnitteli arkkitehti Hiroshi Hara. Rakennuksen ensimmäisessä kellarikerroksessa on ravintolakeskus, joka on rakennettu kopioksi Shōwa-kauden japanilaisesta kadusta. Muissa kerroksissa on pääasiassa toimistoja. Umeda Sky Buildingin rakensi alun perin Toshiba, mutta vuonna 2008 enemmistöosuus rakennuksen omistusoikeudesta myytiin Nomura Holdingsille. == Lähteet == == Aiheesta muualla == Luokka:Osakan rakennukset ja rakennelmat Luokka:Japanin pilvenpiirtäjät
Tunduru

Tunduru on kaupunki Tansaniassa. Vuonna 2012 siellä oli 30 761 asukasta.City Population. Tanzania: Cities & Urban Localities. Viitattu 12.1.2014 Tunduru sijaitsee Etelä-Tansaniassa, lähellä Mosambikin rajaa. Kaupunki kuuluu Ruvuman alueeseen ja on Tundurun piirikunnan hallinnollinen keskus. Kaupunki koostuu kahdesta Tundurun piirikunnan osa-alueesta: Itä- ja Länsi-Mlingotista. == Lähteet == Luokka:Tansanian kaupungit
James Hilton

James Hilton (9. syyskuuta 1900 Leigh, Lancashire, Britannia – 20. joulukuuta 1954 Long Beach, Kalifornia, Yhdysvallat) oli brittiläinen kirjailija. Hänen tunnetuimpia teoksiaan on Tiibetissä sijaitsevasta kuvitteellisesta onnenmaasta Shangri-Lasta kertova romaani Sininen kuu (Lost Horizon, 1933). Hiltonin isä oli rehtori. Perhe muutti Lontooseen, jossa Hilton kävi useita kouluja ja siirtyi sitten Cambridgeen The Leys Schooliin, jossa hän kirjoitteli koulun lehteen. Opiskelun alkuaikoina Christ's Collegessa Hilton sai artikkelin Manchester Guardianiin, ja hänen ensimmäinen romaaninsa Catherine Herself ilmestyi 1920. Hilton päätti opintonsa 1921 ja siirtyi toimittajaksi The Irish Independentiin, ja kun toimeentulo oli turvattu, hän kirjoitti 1920-luvulla muutamia romaaneja. Kun And Now Goodbye sai 1931 hiukan menestystä, hän jäi täysipäiväiseksi kirjailijaksi. Menestyksekäs Sininen kuu ilmestyi 1933 ja sai seuraavana vuonna Hawthornden Prizen. Seuraava menestys syntyi kun häneltä tilattiin kertomus. Hän pohti aihetta pyöräretkellä, ja sen aikana koko tarina syntyi välähdyksenomaisesti hänen päässään. Neljässä päivässä hän kirjoitti rehtorista kertovan tarinan Goodbye, Mr Chips (suom. Hyvästi, Mr. Chips, 1935). Menestyksen ansiosta myös hänen aiemmat teoksensa julkaistiin uudelleen. Hilton avioitui 1935 Alice Brownin kanssa. He siirtyivät Hollywoodiin, jossa Hilton ihastui kaupungin loistoon. Hän oli suosittu käsikirjoittaja, ja hänen teoksistaan tehtiin useita elokuvia. Avioliitto päättyi 1937 eroon, ja jo viikon kuluttua hän avioitui Galina Kopineck -nimisen tähtösen kanssa. Kahdeksan vuoden kuluttua sekin avioliitto päättyi. Hilton sairastui maksasyöpään, ja sairastelun aikana hänen ja entisen vaimon Alice Brownin välit kohenivat, ja Brown hoiti häntä loppuun asti. ==Suomennetut teokset== * Aamumatka, (alkuteos: Morning journey) suom. Heliä- Kaarina Salminen. Tammi, 1952. * Elämä on ihmeellinen (alkuteos: Nothing so strange), suom. Oiva Talvitie. Tammi, 1950. - (Tammen kirjapiiri, 6). * Hyvästi, Mr. Chips, suom. V. Hämeen-Anttila. Karisto, 1935. - (Uusia romaaneja; 40). * Ja nyt hyvästi (alkuteos: And now Good-bye), suom. V. Hämeen-Anttila. Karisto, 1937. - (Uusia romaaneja; 45). * Me emme ole yksin (alkuteos: We are not alone), suom. V. Hämeen-Anttila. Karisto, 1947. * Muistan sen päivän (alkuteos: So well remembered), suom. Oiva Oksanen. Tammi, 1947. * Ritari ilman panssaria (alkuteos: Knight without armour), suom. Alpo Kupiainen. Karisto, 1936. - (Uusia romaaneja 42). * Sattuma korjaa satoa (alkuteos: Random harvest), suom. Pekka Häkli. Tammi, 1949. - (Terho-sarja; 1). * Sininen kuu (alkuteos: Lost horizon), suom. Eino Palola. Karisto, 1936. - (Suomen kansan kirjakerhon romaaneja 2). (2. p. Otava, 1954, 3. p. Tammi, 1987 ISBN 951-30-6790-4) == Lähteet == ==Aiheesta muualla== * * Luokka:Brittiläiset kirjailijat Luokka:Vuonna 1900 syntyneet Luokka:Vuonna 1954 kuolleet
Operaatio Poljarnaja Zvezda

Operaatio Poljarnaja Zvezda (Pohjantähti) oli toisessa maailmansodassa Neuvostoliiton hyökkäys Saksan Pohjoista armeijaryhmää vastaan helmi- maaliskuussa 1943. Operaatio oli jatkoa onnistuneelle Operaatio Iskralle. Operaatioon ottivat osaa Neuvostoliiton Leningradin ja Olhavan rintaman joukot pohjoisessa ja Luoteen rintaman joukot etelässä. Operaation aikana Luoteisrintaman joukot valtasivat Demjanskin piirin alueen, mutta pohjoisessa saksalaiset onnistuivat pidättelemään hyökkääviä puna-armeijan joukkoja Punaporun taistelussa. Heinäkuuhun 1943 saakka eturintama pysyi vakaana, koska sodan painopiste siirtyi Kolmanteen Harkovan taisteluun ja Kurskin taisteluun. Saksalaisten puolustus Leningradin lähistöllä murtui lopullisesti vasta tammikuussa 1944 Leningradin–Novgorodin offensiivin tuloksena. Luokka:Toisen maailmansodan sotilasoperaatiot Luokka:Leningradin piiritys Luokka:Neuvostoliiton sotilasoperaatiot Luokka:Vuoden 1943 sotahistoria
Tapio Laakso

Tapio Laakso on seuraavien henkilöiden nimi: * Tapio Laakso (s. 1981), kansalaisaktivisti * Tapio Laakso (s. 1985), jääkiekkoilija * Tapio Laakso (1945–2013), yrityssaneerauksen asiantuntija, it-asiantuntija.
DiMarzio

thumb|Tilutusta sähkökitaralla jossa käytössä DiMarzio Mo' Joe -tallamikrofoni. DiMarzio Inc. (alkuperäiseltä nimeltä DiMarzio Musical Instrument Pickups, Inc.) on yhdysvaltalainen mikrofonivalmista joka valmistaa sähkömagneettisia mikrofoneja kitaroille ja bassoille.Guitar World Magazine May 1994 Yhtiö valmistaa myös muita kielisoitinten lisävarusteita kuten kaapeleita ja hihnoja. Yhtiö tuli tunnetuksi Super Distortion -kitaramikrofonimallista, joka tuotiin markkinoille vuonna 1972DiMarzio Super Distortion Specifications, ja joka on edelleen yhtiön yksi tunnetuimmista malleista. Super Distortionin ulostulo oli tuon ajan muita saman kokoluokan mikrofoneja voimakkaampi. Sillä on osapuilleen kaksinkertainen impedanssi verrattuna tavallisiin PAF-mikrofoneihin (esim. Gibsonin valmistamat ja patentoimat mikrofonit), ja siinä on keraaminen magneetti. Mikrofonin voimakas ulostulo saa vahvistimen helpommin säröytymään. DiMarzio tunnetaan kahdesta yhtiön kehittämästä tekniikasta: * Patentoitu kaksoisresonanssimalli jossa mikrofonin kaksi epäsymmetristä kelaa värähtelevät eri taajuuksilla; tämä tuottaa uniikin soinnin. * Airbucker-malli jossa magneettikentän vaikutus kieliin on tavallisia mikrofoneja pienempi, ja mikrofonissa on suurempi herkkyys ja pidempi sustain. == Tunnettuja DiMarzio-mikrofonien käyttäjiä == * Adrian Smith ja Dave Murray (Iron Maiden) - Super Distortion * Chuck Schuldiner (Death) - X2N * Tosin Abasi (Animals As Leaders) - Activator * Paul Gilbert - Injector, Humbucker From Hell * Yngwie Malmsteen - HS-3, myöhemmin signaturemalli Seymour Duncan YJM * Frank Zappa - Super Distortion * Joe Satriani - FRED, myöhemmin signaturemalli Mo' Joe ja PAF Joe * Steve Vai - Evolution, Steve's Special, ja useita muita malleja * Axel Rudi Pell - HS-3 *Costello Hautamäki - PAF Pro Tiedosto:DiMarzio-humbuckers.jpg|Humbucker From Hell (kaula) ja Mo' Joe -Joe Satriani -signaturemalli (talla). Tiedosto:DiMarzio.jpg|Air Norton (kaula) ja Tone Zone (talla) -mikrofonit LTD F -mallisessa sähkökitarassa. Tiedosto:MartinEB18DiMarzioPickup.jpg|DiMarzio bassomikrofoni. Tiedosto:Zappa.jpg|Frank Zappa käytti kitaroissaan usein DiMarzio-mikrofoneja saadakseen kitarastaan äänekkäämmän. Tiedosto:Axel Rudi Pell.jpg|Axel Rudi Pell on tunnettu DiMarzio-mikrofoneja käyttävä kitaristi. == Lähteet == == Aiheesta muualla == * DiMarzion kotisivut (englanniksi) Luokka:Yhdysvaltalaiset yritykset
Ilkka Saraviita

Ilkka Juhani Saraviita (13. elokuuta 1940 Helsinki – 25. joulukuuta 2013 Helsinki) oli suomalainen oikeustieteilijä, joka toimi Lapin yliopiston julkisoikeuden professorina vuosina 1981–2008. Saraviita suoritti oikeustieteen kandidaatin tutkinnon Helsingin yliopistossa vuonna 1964 ja oikeustieteen tohtorin tutkinnon vuonna 1972. Saraviita toimi ensin apulaisprofessorina Tampereen yliopistossa ja Helsingin yliopistossa, kunnes Urho Kekkonen nimitti hänet yhdeksi Lapin yliopiston ensimmäisistä professoreista. Lapin yliopistossa hän toimi myös kahdesti oikeustieteellisen tiedekunnan dekaanina yhteensä lähes 20 vuoden ajan sekä yliopiston hallituksen jäsenenä. Lisäksi Saraviita toimi useissa muissa luottamustehtävissä, kuten Suomen Demokraattisten Lakimiesten puheenjohtajana vuonna 1979Fredman, Markku: Demlan historiikki, s. 36. Oikeus-lehti 4/2005. Tekstin verkkoversio (PDF) ja professoriliiton Lapin paikallisosaston puheenjohtajana, ja hänet palkittiin useilla valtiollisilla ansiomerkeillä. Saraviita oli erikoistunut valtiosääntöoikeuteen sekä perustuslaki- ja perusoikeuskysymyksiin. Hänen väitöskirjansa käsitteli lakiehdotusten lepäämään jättämistä, ja hänen muihin merkittäviin teoksiinsa kuuluvat Suomen perustuslain kommentaariteos Perustuslaki 2000 (2000) ja Suomen valtiosäännön englanninkielinen esittely Constitutional Law (2004). Saraviita kuului 1900-luvun jälkipuolella eduskunnan perustuslakivaliokunnan eniten kuulemiin asiantuntijoihin yhdessä Mikael Hidénin ja Antero Jyrängin kanssa, joita yhdessä kutsuttiin eduskunnassa "Tupuksi, Hupuksi ja Lupuksi". Hän oli perustuslakivaliokunnan toiseksi eniten käyttämä asiantuntija ajanjaksolla 1945–2002, ja kaikkiaan hän antoi valiokunnalle yhteensä 467 lausuntoa. == Teoksia == * * * * * * * * * * * * * == Lähteet == == Kirjallisuutta == * Luokka:Suomalaiset oikeustieteilijät Luokka:Suomalaiset professorit Luokka:Tampereen yliopiston professorit Luokka:Helsingin yliopiston professorit Luokka:Lapin yliopiston professorit Luokka:Vuonna 1940 syntyneet Luokka:Vuonna 2013 kuolleet
Derek Smith

Derek Smith (s. 13. lokakuuta 1984 Belleville, Ontario, Kanada) on yhdysvaltalais-kanadalainen jääkiekkoilija. Smith pelaa NLA:ssa Zürich Lionsissa. Hän on pelannut aiemmin myös Ottawa Senatorsissa. == Pelaajaura == Smith pelasi vuosien 2000–2004 välillä 123 ottelua OPJHL:ssä pelaavan Wellington Dukesin paidassa. Sieltä hän siirtyi kolmeksi vuodeksi CCHA:ssa pelaavaan Lake Superior State Lakersiin. Varaamattomana vapaana agenttina Smith allekirjoitti sopimuksen NHL-seura Ottawa Senatorsin kanssa vuoden ennen collegen päättymistä. Kautta edeltävän harjoitusleirin jälkeen hänet päätettiin kuitenkin laittaa pelaamaan AHL:ssä farmijoukkue Binghamton Senatorsissa. 29. heinäkuuta 2009 Smith allekirjoitti vuoden mittaisen jatkosopimuksen Senatorsin kanssa. 12\. helmikuuta 2010 Alex Picardin kauppaamisen ja Chris Campolin loukkaantumisen jälkeen Smith kutsuttiin pelaamaan Senatorsiin. Hän teki NHL-debyyttinsä 13. helmikuuta ottelussa Detroit Red Wingsiä vastaan, jonka Senators hävisi 4–1. Hän pelasi myös seuraavana päivänä New York Islandersia vastaan. Se oli viimeinen ottelu ennen olympiataukoa. Senators nousi 3–1-tappioasemasta 3–4-voittoon. Hän palasi sen jälkeen takaisin Binghamtoniin. 13\. heinäkuuta 2011 Smith allekirjoitti Senatorsin kanssa jälleen vuoden mittaisen kaksisuuntaisen sopimuksen. Hän teki ensimmäisen pisteensä NHL:ssä syöttäessään Nick Folignon tekemän maalin Atlanta Thrashersia vastaan 3. maaliskuuta 2011. Vuonna 2011 Smith voitti Binghamtonissa Calder Cupin, AHL:n mestaruuden. Hän pelasi kaudella 71 ottelua, joissa teki kymmenen maalia ja syötti 44. Hän oli puolustajien pistepörssin neljäs. Seuraavana kautena Smith siirtyi Calgary Flamesiin vuoden mittaisella kaksisuuntaisella sopimuksella, josta hän sai 700 000 dollaria. 29. marraskuuta Smith teki ensimmäisen NHL-maalinsa Nashville Predatorsin maalissa olleen Pekka Rinteen selän taakse. 8\. helmikuuta 2012 Smith teki Flamesin kanssa ensimmäisen yksisuuntaisen sopimuksensa, joka oli kaksivuotinen. Hän sai sopimuksesta 1,55 miljoonaa dollaria. 8\. joulukuuta 2013 Smith laitettiin waivers-listalle ja hän joutui pelaamaan AHL:ssä Abbotsford Heatissä. == Tilastot == 2007-2008 Binghamton Senators AHL 52 2 11 13 18 - - - - - Elmira Jackals ECHL 1 0 1 1 0 - - - - - 2008-2009 Binghamton Senators AHL 75 7 17 24 49 - - - - - 2009–2010 Ottawa Senators NHL 2 0 0 0 0 - - - - - Binghamton Senators AHL 74 14 37 51 24 - - - - - 2010–2011 Ottawa Senators NHL 9 0 1 1 0 - - - - - Binghamton Senators AHL 71 10 44 54 21 6 1 1 2 6 2011–2012 Calgary Flames NHL 47 2 9 11 11 - - - - - 2012–2013 Calgary Flames NHL 22 0 1 1 10 - - - - - 2013–2014 Calgary Flames NHL 14 0 1 1 2 - - - - - Abbotsford Heat AHL 32 7 17 24 22 1 0 0 0 0 2014–2015 ZSC Lions NLA 25 3 2 5 4 5 0 1 1 6 2015–2016 Springfield Falcons AHL 28 2 17 19 10 - - - - - 2016–2017 KHL Medveščak Zagreb KHL 44 2 7 9 42 - - - - - 5 kautta yhteensä NHL 94 2 12 14 24 - - - - - 6 kautta yhteensä AHL 332 42 143 185 144 7 1 1 2 6 1 kausi yhteensä KHL 44 2 7 9 42 - - - - - == Lähteet == * * * === Viitteet === Luokka:Vuonna 1984 syntyneet Luokka:Elävät henkilöt Luokka:Kanadalaiset jääkiekkoilijat Luokka:Yhdysvaltalaiset jääkiekkoilijat
Kilindoni

Kilindoni on pikkukaupunki Tansaniassa Mafian saarella. Vuoden 2012 väestönlaskennan mukaan Kilindonissa asui 12 141 asukasta. Kaupunki kuuluu Pwanin alueeseen ja on Mafian piirikunnan hallinnollinen keskus. == Lähteet == Luokka:Tansanian kaupungit
Australian avoin tennisturnaus 2014 – miesten kaksinpeli

Novak Đoković oli turnauksen kolminkertainen puolustava voittaja, mutta hän hävisi puolivälierissä Stanislas Wawrinkalle. Wawrinka voitti lopulta koko turnauksen päihittäen loppuottelussa Rafael Nadalin. == Sijoitetut pelaajat == # Rafael Nadal (loppuottelu) # Novak Đoković (puolivälierät) # David Ferrer (puolivälierät) # Andy Murray (puolivälierät) # Juan Martín del Potro (2. kierros) # Roger Federer (välierät) # Tomáš Berdych (välierät) # Stanislas Wawrinka (mestari) # Richard Gasquet (3. kierros) # Jo-Wilfried Tsonga (4. kierros) # Milos Raonic (3. kierros) # Tommy Haas (1. kierros) # John Isner (1. kierros) # Mihail Južnyi (2. kierros) # Fabio Fognini (4. kierros) # Kei Nishikori (4. kierros) 17. Tommy Robredo (4. kierros) 18. Gilles Simon (3. kierros) 19. Kevin Anderson (4. kierros) 20. Jerzy Janowicz (3. kierros) 21. Philipp Kohlschreiber (vetäytyi turnauksesta loukkaantumisen vuoksi) 22. Grigor Dimitrov (puolivälierät) 23. Ernests Gulbis (2. kierros) 24. Andreas Seppi (2. kierros) 25. Gaël Monfils (3. kierros) 26. Feliciano López (3. kierros) 27. Benoît Paire (3. kierros) 28. Vasek Pospisil (3. kierros) 29. Jérémy Chardy (3. kierros) 30. Dmitri Tursunov (2. kierros) 31. Fernando Verdasco (2. kierros) 32. Ivan Dodig (2. kierros) == Kaavio == === Loppukierrokset === === Kaavion yläosa === ====Lohko 1==== ====Lohko 2==== ====Lohko 3==== ====Lohko 4==== === Kaavion alaosa === ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main draw Luokka:Australian avoin tennisturnaus 2014
Bariadi

Bariadi on kaupunki Tansaniassa. Vuonna 2002 siellä arvellaan olleen väestönlaskennan perusteella 15 462 asukasta.City Population. Tanzania: Cities & Urban Localities. Viitattu 12.1.2014 Bariadi kuuluu vuonna 2012 Shinyangan alueesta eriytettyyn Simiyun alueeseen ja on Bariadin piirikunnan hallinnollinen keskus. == Lähteet == == Aiheesta muualla == Luokka:Tansanian kaupungit
Gottlieb von Jagow

Gottlieb von Jagow (22. kesäkuuta 1863 Berliini – 11. tammikuuta 1935 Potsdam) oli saksalainen diplomaatti, joka toimi Saksan keisarikunnan ulkoministerinä vuosina 1913–1916. Hän menetti otteensa Saksan ulkopolitiikasta ensimmäisen maailmansodan aikana.Florian Altenhöner: Jagow, Gottlieb von 1914-1918-online. International Encyclopedia of the First World War. Viitattu 21.1.2017. Jagow syntyi aateliseen maanomistajaperheeseen ja oli koulutukseltaan juristi. Hän aloitti diplomaattiuransa vuonna 1895. Jagow oli vuodesta 1906 Saksan ulkoministeriön esittelyneuvoksena, 1907–1909 lähettiläänä Luxemburgissa ja 1909–1913 suurlähettiläänä Roomassa.Nordisk familjebok, täydennysosa (1924), s. 729 Runeberg.org. Viitattu 12.1.2014. Ulkoministeri Alfred von Kiderlen- Waechterin kuoltua sydänkohtaukseen Jagow suostui vastentahtoisesti hänen seuraajakseen tammikuussa 1913. Jagow oli luonteeltaan vetäytyvä ja varovainen. Hän pyrki aluksi parantamaan Saksan suhteita Englantiin ja sai muun muassa 1914 neuvoteltua yhteisymmärryksen Bagdadin rautatietä koskeneessa kiistassa. Jagow myös varoitti Saksan muuta johtoa siitä, että sodan puhjetessa Manner-Euroopassa Englanti ei välttämättä jäisi puolueettomaksi vaan saattaisi liittyä Saksan vihollisiin. Ensimmäiseen maailmansotaan johtaneen heinäkuun kriisin aikana vuonna 1914 hän kuitenkin asettui tukemaan kansleri Theobald von Bethmann Hollwegia tämän vaatiessa Saksan ehdotonta tukea Itävalta-Unkarille Serbiaa vastaan, eikä pyrkinyt puuttumaan tapahtumien etenemiseen.Gottlieb von Jagow Firstworldwar.com. Viitattu 12.1.2014. Jagow vastusti Saksan Schlieffen-suunnitelmaan sisältynyttä hyökkäystä Ranskaan puolueettoman Belgian kautta. Hyökkäyksen pysähdyttyä syksyllä 1914 hän kannatti rauhanneuvotteluihin ryhtymistä, mutta ei saanut tukea. Jagow vastusti myös meriministeri Alfred von Tirpitzin vaatimusta rajoittamattoman sukellusvenesodan aloittamisesta, sillä hän aavisti sen johtavan lopulta Yhdysvaltojen sodanjulistukseen Saksalle. Saksan ylin sodanjohto alkoi halveksia pelkurina pidettyä Jagowia. Vastahankansa vuoksi hänet siirrettiin pois ulkoministerin paikalta marraskuussa 1916 ja hänen seuraajakseen tuli Arthur Zimmermann. Sodan päätyttyä Jagow julkaisi vuonna 1919 muistelmateoksen Ursachen und ausbruch des Weltkriegs (”Maailmansodan syyt ja puhkeaminen”). ==Lähteet== Luokka:Saksan ulkoministerit Luokka:Vuonna 1863 syntyneet Luokka:Vuonna 1935 kuolleet
Australian avoin tennisturnaus 2014 – naisten kaksinpeli

Viktoryja Azarenka oli kaksinkertainen puolustava voittaja, mutta hän hävisi puolivälierissä Agnieszka Radwańskalle. Turnauksen voitti Kiinan Li Na, joka päihitti loppuottelussa Slovakian Dominika Cibulkován. == Sijoitetut pelaajat == # Serena Williams (4. kierros) # Viktoryja Azarenka (puolivälierät) # Marija Šarapova (4. kierros) # Li Na (mestari) # Agnieszka Radwańska (välierät) # Petra Kvitová (1. kierros) # Sara Errani (1. kierros) # Jelena Janković (4. kierros) # Angelique Kerber (4. kierros) # Caroline Wozniacki (3. kierros) # Simona Halep (puolivälierät) # Roberta Vinci (1. kierros) # Sloane Stephens (4. kierros) # Ana Ivanović (puolivälierät) # Sabine Lisicki (2. kierros) # Carla Suárez Navarro (3. kierros) 17. Samantha Stosur (3. kierros) 18. Kirsten Flipkens (2. kierros) 19. Svetlana Kuznetsova (1. kierros) 20. Dominika Cibulková (loppuottelu) 21. Sorana Cîrstea (1. kierros) 22. Jekaterina Makarova (4. kierros) 23. Jelena Vesnina (1. kierros) 24. Kaia Kanepi (1. kierros) 25. Alizé Cornet (3. kierros) 26. Lucie Šafářová (3. kierros) 27. Flavia Pennetta (puolivälierät) 28. Anastasija Pavljutšenkova (3. kierros) 29. Eugenie Bouchard (välierät) 30. Daniela Hantuchová (3. kierros) 31. Magdaléna Rybáriková (2. kierros) 32. Bojana Jovanovski (2. kierros) == Kaavio == === Loppukierrokset === === Kaavion yläosa === ==== Lohko 1 ==== ==== Lohko 2 ==== ==== Lohko 3 ==== ==== Lohko 4 ==== === Kaavion alaosa === ==== Lohko 5 ==== ==== Lohko 6 ==== ==== Lohko 7 ==== ==== Lohko 8 ==== == Lähteet == * Main draw Luokka:Australian avoin tennisturnaus 2014
Vwawa

Vwawa on kaupunki Mbozin piirikunnassa Songwen alueella Tansaniassa. Se on alueensa pääkaupunki. Vuoden 2012 väestönlaskennan mukaan siellä asui 56 256 asuakasta. == Lähteet == Luokka:Tansanian kaupungit
3-aminobentsoehappo

3-aminobentsoehappo eli m-aminobentsoehappo (C7H7NO2) on bentsoehapon aminojohdannainen. Yhdistettä käytetään orgaanisissa synteeseissä muun muassa valmistettaessa väriaineita. 3-aminobentsoehappo on antraniilihapon (2-aminobentsoehappo) ja 4-aminobentsoehapon isomeeri. == Ominaisuudet, valmistus ja käyttö == Huoneenlämpötilassa 3-aminobentsoehappo on keltaisia kiteitä. Yhdiste liukenee hieman veteen ja paremmin kuumaan kuin kylmään veteen. Se liukenee myös etanoliin, dietyylieetteriin ja asetoniin. 3-aminobentsoehapon pKa-arvo on 4,8. 3-aminobentsoehappoa valmistetaan pelkistämällä m-nitrobentsoehappoa. Yhdistettä käytetään useiden orgaanisten yhdisteiden kuten atsovärien ja väriaineiden valmistuksessa käytettävien kemikaalien kuten N,N-dimetyyli-3-aminobentsoehapon valmistukseen.Takao Maki & Kazuo Takeda : Benzoic Acid and Derivatives, Ullmann’s Encyclopedia of Industrial Chemistry, John Wiley & Sons, New York, 2000. Viitattu 12.1.2014 == Lähteet == == Aiheesta muualla == *Human Metabolome Database (HMDB): m-Aminobenzoic acid *ChemBlink: 3-Aminobenzoic acid Luokka:Karboksyylihapot
Wallops Flight Facility

Wallops Flight Facility (WFF) on Yhdysvaltain avaruushallinnon kantorakettien laukaisukeskus, joka sijaitsee itärannikolla, Virginian osavaltiossa. Hallinnollisesti WFF kuuluu Marylandissa sijaitsevan Goddardin avaruuskeskukseen. Alueella on ollut toimintaa vuodesta 1945 alkaen, jona aikana alueelta on laukaistu yli 16 000 rakettia alkaen ilmatieteellisistä luotausraketeista kiertoradalle laukaistuihin kantoraketteihin. == Lähteet == == Aiheesta muualla == Luokka:Laukaisukeskukset Luokka:Nasa Luokka:Virginian rakennukset ja rakennelmat
Chen Guangbiao

Chen Guangbiao () on kiinalainen yrittäjä, eräs Kiinan rikkaimmista ihmisistä. Vuoden 2014 alussa, Chenin ollessa 45-vuotias, hänen omaisuutensa arvoksi arvioitiin 0,8 – 1,5 miljardia Yhdysvaltojen dollaria. Hän on alkujaan köyhistä oloista Jiangsun provinssista. Hän opiskeli lääkäriksi ja perusti sitten kierrätysalan yhtiön, jonka avulla rikastui. Hän on lahjoittanut miljoonia ympäristönsuojeluun ja katastrofien uhreille. == Lähteet == Luokka:Kiinalaiset liikemiehet Luokka:Syntymävuosi puuttuu Luokka:Elävät henkilöt
Strowgerin kytkin

Strowgerin kytkin oli Almon Brown Strowgerin vuonna 1891 patentoima ensimmäinen puhelinkytkin, joka mahdollisti puhelimen numeronvalitsimen käytön ja aloitti puhelinvaihteen automatisoinnin. ==Historia== Kytkimen keksimisen taustasta kerrotaan tarinaa, että Kansas Cityssä asuva hautausurakoitsija Almon Strowger (1839–1902) oli sitä mieltä, että hän menetti asiakkaita, koska paikallisessa käsivälitteisessä puhelinvaihteessa oli töissä hänen kilpailijansa vaimo, joka ohjasi hautausurakoitsijalle pyydetyt puhelut aviomiehelleen. Tämä epäily motivoi Strowgerin kehittämään numerovalintajärjestelmää, jolla pääsisi eroon puhelinvälittäjistä. Strowger kehitti tämän vuoksi laitteen, jota myöhemmin kutsuttiin "Strowgerin kytkimeksi". Se mahdollisti puhelun välityksen numerovalitsimella valitulle kohteelle ohitse käsivälitteisen vaihteen.Chaline, s. 101 Keksintönsä kaupallistamiseksi Strowger perusti Strowger Automatic Telephone Exchange Companyn vuonna 1891. Vuonna 1892 yritys asensi ja avasi ensimmäisen puhelinvaihteen 75 asiakkaalle LaPorten kaupungissa, Indianassa. Ensimmäisissä automaattipuhelimissa valintakiekon sijaan oli kaksi näppäintä, joita soittajan piti painaa niin monta kertaa, että vaihteen kytkimet askelsivat oikealle linjalle ja avasivat sen. Ensimmäiset puhelinnumerot olivat siis kaksinumeroisia ja vaihteen kapasiteetti oli 99 puhelinta. Vuonna 1896 yritys toi markkinoille ensimmäisen valintakiekkopuhelimen, mitä ratkaisua sitten puhelimet hyödynsivät 1900-luvun lopulle saakka.Chaline, s. 100–103 1896 Strowger myi patenttinsa työtovereilleen ja vuonna 1898 hän myi myös osakkeensa yrityksestä, joka silloin toimi nimellä Automatic Electric Company. ==Lähteet== * ===Viitteet=== == Aiheesta muualla == Luokka:Puhelintekniikka
Pitkävarvassalamanteri

Pitkävarvassalamanteri (Ambystoma macrodactylum) on Ambystoma-sukuun kuuluva pyrstösammakkolaji. Alalaji santacruzinpitkävarvassalamanteri (A. m. croceum) on uhanalainen. Muita alalajeja ovat lännenpitkävarvassalamanteri (A. m. macrodactylum), idänpitkävarvassalamanteri (A. m. columbianum), pohjoinenpitkävarvassalamanteri (A. m. krausei) ja etelänpitkävarvassalamanteri (A. m. sigillatum). == Ulkonäkö ja koko == Pitkävarvassalamanteri on pieni, 10–17 senttiä pitkä. Nimensä mukaisesti sillä on pitkät varpaat. Väriltään se on tummanharmaa tai musta. Sillä on selässä juova, joka on keltainen, vihreä tai ruskea. Kyljissä sillä on valkoisia laikkuja. == Levinneisyys ja elinympäristö == Pitkävarvassalamanteria tavataan Yhdysvaltain koillisosissa ja Kanadassa. Sitä esiintyy metsissä ja niityillä, erityisesti paikoissa, missä on marunakasveja. == Lisääntyminen == Pitkävarvassalamanteri tulee sukukypsäksi 1–3-vuotiaana. Muniminen tapahtuu keväällä kasvillisuuden sekaan. Lisääntymispaikkoja ovat järvet, lammet ja joet. == Lähteet == == Aiheesta muualla == * http://www1.dnr.wa.gov/nhp/refdesk/herp/html/4amma/html Luokka:Salamanterieläimet
Alison Van Uytvanck

Alison Van Uytvanck (s. 26. maaliskuuta 1994 Vilvoorde) on belgialainen tennispelaaja. Parhaimmillaan hän on ollut kaksinpelissä WTA-listan sijalla 37 elokuussa 2018. Hän on voittanut urallaan kolme WTA-turnausta kaksinpelissä ja yhden nelinpelissä. Marraskuussa 2013 Van Uytvanck voitti Taipein WTA 125K -turnauksen. Varsinaisen WTA-kiertueen kaksinpeliturnauksen hän on voittanut Quebec Cityssä vuonna 2017 sekä Budapestissa vuosina 2018 ja 2019. Vuonna 2015 Van Uytvanck pääsi puolivälieriin Ranskan avoimissa. Vuonna 2018 hän ylsi neljännelle kierrokselle Wimbledonissa. == Lähteet == == Aiheesta muualla == * * Luokka:Belgialaiset tennispelaajat Luokka:Vuonna 1994 syntyneet Luokka:Elävät henkilöt
Savanniruusupeippo

Savanniruusupeippo (Lagonosticta rufopicta) on loistopeippojen heimoon kuuluva varpuslintu. ==Levinneisyys== Savanniruusupeippoa tavataan Länsi-Afrikan eteläosista Keski-Afrikan kautta Keniaan ja Etiopiaan ulottuvalla alueella. Lajin on raportoitu olevan yleinen tai paikallisesti yleinen. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Ruokoruusupeippo

Ruokoruusupeippo (Lagonosticta nitidula) on loistopeippojen heimoon kuuluva varpuslintu. ==Levinneisyys== Ruokoruusupeippoa tavataan Angolassa, Botswanassa, Kongon demokraattisessa tasavallassa, Namibiassa, Tansaniassa, Sambiassa ja Zimbabwessa. Lajin on raportoitu olevan paikallisesti yleinen. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot